Κρυοσυντήρηση ανθρώπινων ωαρίων με τη μέθοδο της υαλοποίησης (vitrification)
Authors: Παπαθεοδώρου Αχιλλεύς 
Published: September 2021

Η υαλοποίηση είναι μία τεχνική κρυοσυντήρησης. Η διατριβή αυτή είχε σαν αρχικό στόχο να μελετήσει την εφαρμογή κλειστών και ανοιχτών συστημάτων υαλοποίησης στα ανθρώπινα ωάρια και να συγκρίνει τις τεχνικές μεταξύ τους. Επιπλέον, προκειμένου να εξεταστεί η κλινική αποτελεσματικότητα της υαλοποίησης των ωαρίων, συγκρίναμε με άμεσο τρόπο την επάρκεια των φρέσκων και υαλοποιημένων ωαρίων. Αυτή η διατριβή αποτελείται από δύο πειραματικά μέρη και από τρεις κλινικές μελέτες. Τα πειραματικά μέρη είχαν ως στόχο την ανεύρεση του καλύτερου πρωτόκολλου για την υαλοποίηση και αναθέρμανση των ανθρώπινων ωαρίων. Όταν το κατάλληλο πρωτόκολλο διαμορφώθηκε, οι κλινικές δοκιμές έλαβαν μέρος. Στην πρώτη κλινική μελέτη πραγματοποιήθηκε σύγκριση μεταξύ των κλειστών και ανοικτών συστημάτων υαλοποίησης. Προκειμένου να μεγιστοποιηθεί η σημαντικότητα των ευρημάτων μας, χρησιμοποιήσαμε αδελφά ωάρια από δωρεά που υαλοποιήθηκαν είτε με ανοιχτό είτε με κλειστό σύστημα. Η δεύτερη δοκιμή είχε ως σκοπό να διερευνήσει την κλινική αποτελεσματικότητα του ωαρίου υαλοποίησης. Μια παρόμοια μεθοδολογία με τη πρώτη μελέτη εγκρίθηκε και έτσι χρησιμοποιήθηκαν αδελφά ωάρια από την ίδια δότρια τα οποία χωρίστηκαν σε δύο ομάδες. Οι ασθενείς της πρώτης ομάδας έλαβαν τα φρέσκα ωάρια και της δεύτερης τα υαλοποιημένα. Τέλος, σε μια Τρίτη δοκιμή εξετάστηκε κατά πόσον η υποβοηθούμενη εκκόλαψη με χρήση λέιζερ λίγο πριν την μεταφορά εμβρύων που προέρχονται από υαλοποιημένα ωάρια είναι ευεργετική. Έμμεσος σκοπός αυτής της μελέτης ήταν να διερευνήσει κατά πόσον η υαλοποίηση δημιουργεί σκλήρυνση της διαφανούς ζώνης, προκαλώντας δυσκολία στην επίτευξη εκκόλαψης, δημιουργώντας έτσι ένα σημαντικό εμπόδιο για την εμφύτευση του εμβρύου. Η χρήση ενός πρωτοκόλλου με σταδιακή προσθήκη και απομάκρυνση των κρυοπροστατευτικών μέσα και έξω από τα κύτταρα είναι σημαντική και αυξάνει τη βιολογική και κλινική αποτελεσματικότητα των υαλοποιημένων ωαρίων. Οι υψηλοί ρυθμοί αναθέρμανσης βρέθηκαν να είναι εξίσου σημαντικοί με αυτούς της ψύξης. Οι κλειστού τύπου συσκευές για την υαλοποίηση ανθρώπινων ωαρίων αποδείχθηκε ότι είναι εξίσου αποτελεσματικές με τις ανοιχτού τύπου συσκευές. Τα υαλοποιημένα ωάρια, με κλειστού τύπου συσκευές, έδωσαν παρόμοια κλινικά αποτελέσματα με τα φρέσκα ωάρια. Τέλος, η υποβοηθούμενη εκκόλαψη με χρήση λέιζερ βρέθηκε να είναι επωφελής για τα κλινικά αποτελέσματα. Η υαλοποίηση αποτελεί την χρυσή επιτομή στην κρυοσυντήρηση των ωαρίων. Τα κλινικά αποτελέσματα που επιτεύχθηκαν μετά από υαλοποίηση ωοκυττάρων ήταν συγκρίσιμα με εκείνα που εξασφαλίζουν τα φρέσκα ωοκύτταρα. Το αποτέλεσμα αυτής της διατριβής είναι πολύ ενθαρρυντικά και θα μπορούσαν να αποτελέσουν την απάντηση σε μια διαρκή αντιπαράθεση μεταξύ εκείνων που επιμένουν ότι η ανοιχτού τύπου υαλοποίηση είναι δυνητικά επιβλαβής για το βιολογικό υλικό και εκείνων που επικρίνουν το χαμηλό ποσοστό ψύξης του κλειστού συστήματος, θεωρώντας πως είναι θανατηφόρο για τα κύτταρα. Η κλειστή τύπου υαλοποίηση είναι μια πολύ αποτελεσματική τεχνική και μπορεί να αντικαταστήσει την ανοιχτού τύπου υαλοποίηση, αφήνοντας πίσω κάθε ανησυχία σχετικά με τη βιολογική ασφάλεια των ανθρώπινων ιστών.